Forslag fra Liberal Alliance vedr. frikøb af tilbagekøbsklausuler 
BESLUTNING 
Udvalget kunne ikke tiltræde beslutningsforslaget men kunne henholde sig til Borgmesterens Afdelings og 
Magistratsafdelingen for Teknik og Miljøs udtalelse i overensstemmelse med Magistratens anbefaling.  
Ziggy Krogh var forhindret i at deltage i udvalgets behandling af sagen.  
Forslag: Retningslinjerne for frikøb af tilbagekøbsklausuler revideres, således at der altid foretages mindst 2 af 
hinanden selvstændige vurderinger af arealets markedsværdi.    
 
 
Baggrund:   
 
[adresse] har hjemfaldsklausuler for ca 1,4 mia kr. Det er forventeligt at der vil være en del af disse, som vil 
undergå processen med hjemkøb. Det er derfor vigtigt at det sikres at kommunen får den rigtige pris for disse. 
 
  
Retningslinjerne har indtil videre betydet at der er foretaget 1 vurdering af værdien. Dette finder vi i Liberal Alliance 
betænkeligt, da denne ene vurdering bruges til den videre prisfastsættelse.  
 
 
Byrådet har dermed ikke mulighed for at vurdere om prisfastsættelsen er korrekt. Det er naturligt ved en 
ejendomshandel at der foretages mere end 1 vurdering for bedre at kunne fastsætte den rigtige pris. Denne praksis 
vil være hensigtsmæssig at indføre i retningslinjerne, således at prisfastsættelsen foretages på et bredere grundlag. 
 
  
På denne måde mindskes risikoen for at salget foretages på et forkert grundlag og skatteborgerne får fuldt udbytte 
af deres penge.   
 
Sagens forløb 
05-02-2014 [adresse] 
 
Fremsendes til Borgmesterens Afdeling og Magistratsafdelingen for Teknik og Miljø til udtalelse, jf. byrådets 
vedtagelse i mødet den 5. februar 2014 om magistratsbehandling af forslaget. 
 
 
Sagen bedes tilbagesendt byrådet via Magistraten. 
 
19-06-2014 Teknik og Miljø 
 
Der henvises til den fremsendte indstilling ”Retningslinjer for frikøb af tilbagekøbsklausuler”.    
 
 
Indstillingen om reviderede retningslinjer indebærer, at der i visse tilfælde skal medvirke to ejendomsmæglere ved 
vurderingen af grundens markedsværdi. Herudover indeholder de reviderede retningslinjer bestemmelser om 
refusion for dårlige bundforhold og jordforurening. 
 
30-06-2014 Magistraten 
 
[adresse] under henvisning til Borgmesterens Afdelings og Magistratsafdelingen for Teknik og 
Miljøs udtalelse af 19. juni, som Magistraten kan henholde sig til. 
 
 
Rådmand Kristine Olesen tog forbehold. 
 
 
Borgmester Henry Danielsen, rådmand Åge Jørgensen og Børge Overgaard var forhindret i at deltage i
sagens behandling. 
 
13-08-2014 [adresse] 
 
Fremsendes til Teknisk Udvalg til behandling i henhold til beslutning i byrådets møde den 13. august 2014. 
 
Behandlet sammen med sag 14. 
 
01-09-2014 Teknisk Udvalg 
 
Sagens behandling udsat. 
 
22-09-2014 Teknisk Udvalg 
 
Udvalget kunne ikke tiltræde beslutningsforslaget men kunne henholde sig til Borgmesterens Afdelings og 
Magistratsafdelingen for Teknik og Miljøs udtalelse i overensstemmelse med Magistratens anbefaling.  
 
Ziggy Krogh var forhindret i at deltage i udvalgets behandling af sagen. 
 
